Crita rakyat Ki Ageng Giring yaiku crita rakyat sing ana ing desa Gumelem Kabupaten Banjarnegara lan sakkitare. Crita rakyat Ki Ageng Giring ing desa Gumelem iku crita lesan kang panyebarane nggunakake sarana lesan, amarga prosese sacara lesan, mula saiki akeh generasi mudha kang ora ngerti crita iku, saengga ndadekake crita iku kudu lan bisa ditliti kanggo nglestarekake budhaya lokal ing Kabupaten Banjarnegara. Panaliten iki mbabarake (1) kaya apa struktur cerita rakyat Ki Ageng Giring di desa Gumelem Kabupaten Banjarnegara, (2) simbol lan makna apa wae kang ana ing crita rakyat Ki Ageng Giring ing desa Gumelem Kabupaten Banjarnegara. Ancase panaliten iki yaiku kanggo ngerteni kepriye struktur crita rakyat Ki Ageng Giring lan ngerteni simbol uga makna apa wae kang ana ing crita rakyat Ki Ageng Giring ing desa Gumelem Kabupaten Banjarnegara. Pendekatan kang digunakake ing panaliten iki yaiku pendekatan objektif. Teori kang digunakake yaiku teori struktur naratif Chatman. Kajian simbol lan makna crita rakyat dianalisis nggunakake teknik kualitatif. Metode panaliten kang digunakake yaiku metode analisis struktural. Asil saka panaliten nuduhake menawa struktur crita rakyat Ki Ageng Giring ing desa Gumelem yaiku ana unsur peristiwa lan wujud. Peristiwa ana kejadian lan tindakan, menawa wujud ana tokoh lan latar. Saka kajian struktur crita rakyat iku ditemokake simbol lan makna kang ana ing crita rakyat Ki Ageng Giring ing desa Gumelem yaiku wahyu keraton tanah Jawa/ wahyu gagak emprit, kayu